Javier Saviola

**Javier Pedro Saviola Fernández** (født 11. desember 1981 i Buenos Aires) er en argentinsk fotballspiller (angriper) som for øyeblikket er klubbløs.

Han er kjent for sin hurtighet og evne til å score mål fra nesten alle posisjoner. Han spiller som oftest spiss på Benfica, men han er også en god kantspiller på høyre. Han spiller også for , og er den yngste spilleren til å bli utnevnt som en av de 125 beste fotballspillerne gjennom tidene på Pelés FIFA 100-liste.

Fra 2001 spilte han for FC Barcelona. I 2004 ble han lånt ut til AS Monaco og i 2005 ble han lånt ut til Sevilla FC. Han ble signert av Real Madrid på free transfer den 13. juli 2007 med utløp i 2011.

## Klubbkarriere

### River Plate
Med tilnavnet "El conejo" (kaninen), fikk Saviola sin debut for River Plate i en alder av 16 år, og utviklet seg til å bli en effektiv målscorer for klubben. Han hjalp River til mesterskapet Apertura i 1999 og Clausura i 2000, og vant i 1999 prisen for beste søramerikanske spiller. Han var da 18 år gammel, og ble sett på som en fenomenal fotballspiller med stor fremtid.

### FC Barcelona
I 2001 flyttet Saviola til utlandet for å spille for FC Barcelona som kjøpte ham fra River Plate for 195 millioner kroner. Han fikk spansk statsborgerskap kort tid etter, og ble dermed ikke rammet av den spanske ligaens lov om maksimalt antall på ikke-EU-borgere i hver klubb. Under trener Louis van Gaal scoret han 17 mål i sin første sesong, og endte som tredje beste målscorer i ligaen.

### Real Madrid
Den 10. juli 2007, da kontrakten med Barcelona var utløpt, signerte Saviola på en treårig avtale med Real Madrid. Selv med en økonomisk lukrativ kontrakt, hadde han en vanskelig tid i Real. Han ble i hovedsak begrenset til cupkamper og sporadiske opptredener (hovedsakelig som innbytter) i ligaen og Mesterligaen. Ankomsten av Klaas-Jan Huntelaar begrenset mulighetene hans enda mer, og Saviola avsluttet sin karriere i Real Madrid med totalt fem mål på 28 kamper.

### Benfica
26. juni 2009 ble Sport Lisboa e Benfica og Real Madrid enige om en avtale på 5 millioner Euro, som sikret Saviola spill i Portugal de neste tre årene. Det ble opprettet en opsjon for ett år mer, mot en klausul på 30 millioner Euro. Saviola scoret sitt første mål for klubben på et straffespark i en vennskapskamp mot FC Sion, og den 16. juli 2009 scoret Saviola to ganger og sendte laget sitt til finalen i turneringen Guadiana. Den 22. oktober scoret Saviola ytterligere 2 mål for Benfica, som resulterte i en 5-0 seier over Everton. 26. oktober scoret han to nye mot Nacional. Den 5. november scoret Saviola ett av målene i en 2-0 seier mot Everton i UEFA-cupen. Saviola scoret et mål til i UEFA-cupen den 2. desember hvor Benfica slo Bate Borisov 2-1. Den 12. desember scoret Saviola med en spektakulær chip mot Academica. Benfica vant kampen 4-0.

### Málaga
Saviola gikk til Málaga sommeren 2009 og debuterte for klubben i en kamp mot Real Zaragoza 1. september samme år.
Han var med på laget som vant Málagas første kamp i UEFA Champions Leauge mot FK Zenit St. Petersburg

### Olympiakos
25. juli 2013 skrev Saviola under på en toårskontrakt med det greske laget Olympiakos

### Hellas Verona
2. september 2014 gikk han til den italienske klubben Hellas Verona i Serie A.

### Tilbake til River Plate
30 juni 2015 annonserte River Plate på sine hjemmesider at Saviola returnerte til moderklubben.

## Landslagskarriere
Saviola spilte i 2001 i U20-VM, som ble arrangert i Argentina. Han ble toppscorer og kåret til turneringens beste spiller, etter at Argentina vant turneringen. Med 11 mål på syv kamper, ble han den mest-scorende i U20-VMs historie. Hans klassiske opptreden resulterte i mange tilbud fra europeiske klubber, men overraskende nok mistet han plassen sin i Argentinas landslagstropp til VM i 2002 til fordel for veteranen Claudio Caniggia.

To år senere spilte Saviola i OL i 2004 og vant OL-gull. Under landslagstrener Marcelo Bielsa, fikk Saviola lite spilletid for Argentina. Bielsa ble erstattet i 2004 av Saviolas tidligere trener på ungdomsnivå, José Pekerman, som ga ham mer spilletid på A-laget.

Saviola ble innkalt for å representere Argentina i fotball-VM i 2006. Luciano Figueroa og vingen Luciano Galletti var også med i kampen om en plass på laget, men Saviolas utmerkede form i Sevilla sikret ham plass i troppen. Han gjorde sin egen tilstedeværelse kjent i turneringen, da han scoret et mål mot Elfenbenskysten i Argentinas åpningskamp, og hadde to målgivende i Argentinas 6-0 seier mot Serbia og Montenegro.

## Referanser


## Eksterne lenker
*